El President, una vegada saludades les persones que eren a la plaça, es desplaçà cap al Casal. Al Mercadal, però, l’esperaven una colla de persones del col·lectiu afectat per la problemàtica dels menjadors dels pobles agregats de la comarca de l’Urgell. Una delegació tingué un breu encontre amb el President i li lliurà un escrit on es concretaven les queixes. Recordem que actualment als alumnes dels pobles del mateix municipi no se’ls paga la totalitat del dinar. Per exemple: els de Montclar se n’han de pagar una part, mentre que els de Puigverd, com que són d’un altre municipi, ho tenen tot gratuït.